কল্কি ২৮৯৮ এডি
কল্কি ২৮৯৮ এডি ২০২৪ সালের ভারতীয় মহাকাব্যিক বৈজ্ঞানিক কল্পকাহিনী নির্ভর চলচ্চিত্র। যা নাগ অশ্বিন রচনা ও পরিচালনা করেছেন। বৈজয়ন্তী মুভিজের ব্যানারে প্রযোজনা করেছেন সি. অশ্বিনী দত্ত। ছবিটি একই সাথে তেলেগু এবং হিন্দি ভাষায় ধারণ করা হয়েছে। হিন্দু পৌরাণিক কাহিনী দ্বারা অনুপ্রাণিত একটি পোস্ট-অ্যাপোক্যালিপটিক বিশ্বের পটভূমিতে চিত্রধারণ করা হয়েছে। এতে অভিনয় করেছেন অমিতাভ বচ্চন, প্রভাস, দীপিকা পাড়ুকোন এবং দিশা পাটানি। ২০২০ সালের ফেব্রুয়ারিতে বৈজয়ন্তী মুভিজের ৫০ বছর পূর্তি উপলক্ষে ছবিটি ঘোষণা করা হয়েছিল। কোভিড-১৯ মহামারীর কারণে চলচ্চিত্রটির নির্মাণ এক বছর বিলম্বিত হয়েছিল । ২০২১ সালের জুলাই মাসে হায়দ্রাবাদের রামোজি ফিল্ম সিটিতে নির্মিত একটি ভবিষ্যত সেটে চিত্রগ্রহণ শুরু হয়েছিল । কল্কি ২৮৯৮ এডি ২৭ জুন ২০২৪-এ আইম্যাক্স , থ্রিডি এবং অন্যান্য ফিল্ম ফরম্যাটে বিশ্বব্যাপী প্রেক্ষাগৃহে মুক্তিপ্রাপ্ত হয়।